इन सब बातों को ले कर आप दोनों के बीच दूरियां बढ़ेंगी. जब फैमिली और रिश्तेदारी, दोस्तों के बीच आप दोनों के रिश्ते को ले कर तनाव होगा तो उस का प्रभाव आप दोनों के रिश्ते पर पड़ना भी स्वाभाविक है. लोगों की बातों से आप इतना पक जाएंगे कि इस की खीज एकदूसरे पर उतारने से नहीं चूकेंगे. आप के बीच बातें कम होंगी और इस बात पर चर्चा ज्यादा होगी कि दोनों के रिश्ते को ले कर किस ने क्या कहा और वह बातचीत कब आप के बीच बहस का कारण बन गई, आप को पता भी नहीं चलेगा. इसलिए शुरू से ही अपने रिश्ते को फेयर रखें, ताकि किसी को बताने व छिपाने जैसी कोई नौबत ही न आए.